पाक ने किया संघर्ष विराम का उल्लंघन, जवान घायल  
संघर्ष विराम का फिर उल्लंघन करते हुए पाक सुरक्षा बलों ने पुंछ जिले में नियंत्रण रेखा के पास भारतीय चौकी पर गोलीबारी की, जिससे एक जवान घायल हो गया।
संघर्ष विराम का एक बार फिर उल्लंघन करते हुए पाकिस्तानी सुरक्षा बलों ने पुंछ जिले में नियंत्रण रेखा के पास भारतीय चौकी पर गोलीबारी की, जिससे एक जवान घायल हो गया।  सेना के एक वरिष्ठ अधिकारी ने बताया, पुंछ जिले के कृष्णगति सेक्टर में नियंत्रण रेखा के पास बुधवार रात लगभग 10 बजे भारतीय चौकी पर गोलीबारी हुई। उन्होंने बताया कि सीमा पार से कुछ देर तक चली गोलीबारी में सेना का एक जवान घायल हो गया, जिसे अस्पताल में भर्ती कराया गया है।  अधिकारी के मुताबिक, नियंत्रण रेखा पर तैनात जवानों ने गोलीबारी का जवाब दिया। पाकिस्तानी सुरक्षा बलों की ओर से इस साल संघर्ष विराम का यह दूसरा मामला है। इसके पहले पाकिस्तानी सेना ने 2 जनवरी को भी सीमा पर संघर्ष विराम का उल्लंघन किया था।